text: El 18è Miniput desembarca al CCCB - comunicació21
  El 18è Miniput desembarca al CCCB
  Redacció|2012-11-29T18:20:33+01:0029 novembre 2012|Comunicació21
  Aquest dissabte, el Centre de Cultura Contemporània de Barcelona (CCCB) acull la 18a Mostra de TV de Qualitat, el Miniput, que un any més esdevindrà un aparador de tendències i una plataforma de reflexió sobre els límits i les possibilitats de la televisió, així com de la situació que travessa el sector.
  El Miniput inclou una selecció del millor que s'ha vist a l'Input (International Public Television), però també dels millors programes locals i una selecció de pilots. En aquest sentit, enguany el certamen torna a incorporar la sessió dedicada als pilots més arriscats, compromesos i innovadors, ja siguin professionals o amateurs, en un espai fix dins la mostra.
  Malgrat que no hi ha una divisió temàtica, els responsables de la jornada l'estructuren en cinc blocs:
  Programes que vetllen per reflectir la complexitat cultural a través de processos d'integració.
  Espais en què dialoguen la televisió i les arts.
  Programes que entenen que la televisió és un mitjà que reflecteix la realitat i, per tant, ha d'incloure un espai de crítica i reivindicació de les qüestions que afecten l'esfera pública.